Fra Diavoło, al secoło Michele Arcangelo Pezza , ła xe na figura parecio anbigua de ła storia itałiana, da qualcun considerà on senplice bandito, da altri on eroe popołar. Pezza el xe nato a Itri, on paexin che ałora el faxeva parte del Reino de Napułi. El deve el so dopio nome al fato de esare sta batesà inte ła Cexa de San Michełe Arcangeło, ma fin da putìn Michełe Arcangeło Pezza el ga dimostrà inclinasion tut'altro che angełiche. El so soranome el ga na orixine curioxa. Da picinin, a sinque ani, el ga ris'cià de morir par na grave małatia. So mare, Arcangela Matrullo, ła xe rivà a domandar ła grasia a Francesco d'Assisi, faxendo voto de vestir so fioło co on sajo da frate se el fuse guarìo. Dopo esar guarìo, el putin el se ga dimostrà on vero e propriò scalmanà, tanto che el so mestro el ghe ga dà el soranome col cuałe el xe diventà çełebre: Fra Diavoło.